Na temelju Programa javnih potreba u sportu Grada Samobora za 2021.g. (Službene vijesti Grada Samobora br. 8/21 od 28. 12. 2021.g.) i članka 14. Statuta Samoborskog športskog saveza (u daljnjem tekstu Savez), Izvršni odbor Samoborskog športskog saveza raspisuje

**JAVNI POZIV**

**ZA PRIKUPLJANJE PRIJEDLOGA SPORTSKIH UDRUGA ZA SREDSTVA INVESTICIJA I INVESTICIJSKOG ODRŽAVANJA SPORTSKIH OBJEKTA I NABAVU SPORTSKE OPREME ZA 2022.g.**

**I.**

Predmet ovog poziva je prikupljanje pisanih prijedloga sportskih udruga grada Samobora za sredstva investicija i investicijskog održavanja sportskih objekta i nabavu sportske opreme za 2022.g. (dalje kratko: Investicijske potrebe). Vrijednost raspisanog javnog poziva je 300.000,00 kuna i to:

1. 100.000,00 kuna za nabavu sportske opreme i rekvizita,
2. 200.000,00 kuna za izgradnju i investicijsko održavanje sportskih objekata.

**II.**

Pisani prijedlozi programa za izradu Investicijskih potreba iz točke I. ovoga Poziva imaju se odnositi na sljedeće aktivnosti i troškove:

1. nabava opreme i rekvizita za održavanje trenažnog procesa (isključuje nabavku odjeće i opreme za sportaše)
2. nabava alata i uređaja za potrebe održavanja sportskih objekata i terena
3. nabava investicijskih radova za potrebe uređenja sportskih objekata udrugama koje su vlasnici objekata ili su im dani na upravljanje od strane Grada Samobora
4. nabava potrebnog materijala i opreme za opremanje sportskog objekta udrugama koje su vlasnici objekata ili su im dani na upravljanje od strane Grada Samobora

**III.**

Pravo sudjelovanja na Pozivu imaju sve sportske udruge članice Saveza sa sjedištem/prebivalištem u gradu Samoboru, a koje temeljem Zakona o sportu (“Narodne novine” broj 71/06, 150/08, 124/10,124/11 i 86/12) mogu obavljati djelatnost sporta i upisane su u registar sportskih djelatnosti kod nadležnog ureda, a koje djeluju najmanje dvije godine na području Grada Samobora i koje nisu u prethodnoj godini dobile sredstva po ovom natječaju.

Svaka udruga može se javiti samo s jednim prijavljenim prijedlogom programa unutar cijelog natječaja (bez obzira da li je to točka 1 ili 2 predmetnog natječaja).

**IV.**

Pisani prijedlozi Investicijskih potreba neće se razmatrati ukoliko nisu dostavljeni u roku i na za **to predviđenim obrascima** koji se mogu preuzeti na Internet stranici Samoborskog športskog saveza [www.samobor.hr/sportski-savez](http://www.samobor.hr/sportski-savez)

Uz obrasce (opći obrazac i obrasci opisa Investicijskih potreba) potrebno je dostaviti:

1. potpisan i ovjeren obrazac suglasnosti
2. potvrda o istinitosti i točnosti podataka
3. izjava o nepostojanju dvostrukog financiranja
4. ovjerena ponuda za točku 1. ili 2. natječaja čija valjanost ne smije biti kraća od 60 dana ili ovjereni Ugovor o realizaciji projekta za program izgradnje i investicijsko održavanje sportskih objekata.

**V.**

Na temelju pristiglih prijedloga programa Investicijskih potreba komisija za vrednovanje programa će vršiti odabir i utvrđivati prednost pristiglih prijedloga.

**VI.**

Prijedlozi programa sportskih udruga Grada Samobora za sredstva investicija i investicijskog održavanja sportskih objekta i nabavu sportske opreme za 2022.g. dostavljaju se poštom preporučeno ili neposrednom dostavom, zaključno s **12.05.2022.** godine.

Prijedlozi programa za Investicijske potrebe za 2022. god. predaju se na adresu:

**Samoborski športski savez**

**Andrije Hebranga 26a**

**10 430 Samobor**

s napomenom:

**"PONUDA ZA SREDSTVA INVESTICIJSKIH POTREBA I NABAVU SPORTSKE OPREME U 2022.GODINI- NE OTVARATI - TOČKA 1. ILI TOČKA 2. NATJEČAJA“**

Za dodatne informacije obratiti se na e-mail: [nfleiss@samobor.hr](mailto:nfleiss@samobor.hr).

**VII.**

Sve udruge čiji programi budu prihvaćeni i uvršteni u program sredstva investicija i investicijskog održavanja sportskih objekta i nabavu sportske opreme za 2022.g. o istome će biti obaviješteni pisanim putem te pozvani na izvršenje obveze zaključenja Ugovora.

Predsjednik Samoborskog športskog saveza

Viktor Jozić